Vizės sala
79°30′ š. pl. 76°54′ r. ilg.﻿ / ﻿79.500°š. pl. 76.900°r. ilg.﻿ / 79.500; 76.900 Vizės sala (rus. Остров Визе) arba Vizės Žemė (Земля Визе) – sala šiaurinėje Karos jūros dalyje. Priklauso Rusijai, Krasnojarsko kraštui, Taimyro rajonui. Plotas – 288 km². Sala nusidriekusi iš šiaurės vakarų į pietryčius 35 km, plotis iki 9 km. Paviršius lygus, kiek kalvotas (aukštis iki 22 m). Sudaryta iš molio ir smėlio. Būdinga arktinė dykuma. Temperatūra beveik visus metus laikosi žemiau nulio, tik vidurvasarį pakyla iki 0–1 °C. Vidutinis metinis kritulių kiekis – 185 mm. Nuo 1945 m. veikia poliarinė meteorologinė stotis. Salą 1924 m. atrado Georgijaus Sedovo arktinė ekspedicija. Ji pavadinta okeanologo Vladimiro Vizės garbei (jis pagal 1914 m. Georgijaus Brusilovo kelionės dienoraščius teoriškai nustatė salos padėtį).